CELEX: 62016CN0387
Language: et
Date: 2016-07-12 00:00:00
Title: Kohtuasi C-387/16: Eelotsusetaotlus, mille on esitanud Lietuvos vyriausiasis administracinis teismas (Leedu) 12. juulil 2016 – Valstybinė mokesčių inspekcija prie Lietuvos Respublikos finansų ministerijos versus Nidera B.V. ja Vilniaus apskrities valstybinė mokesčių inspekcija

19.9.2016   
            
            
               ET
            
            
               Euroopa Liidu Teataja
            
            
               C 343/35
            
         Eelotsusetaotlus, mille on esitanud Lietuvos vyriausiasis administracinis teismas (Leedu) 12. juulil 2016 – Valstybinė mokesčių inspekcija prie Lietuvos Respublikos finansų ministerijos versus Nidera B.V. ja Vilniaus apskrities valstybinė mokesčių inspekcija
   (Kohtuasi C-387/16)
   (2016/C 343/48)
   Kohtumenetluse keel: leedu
   
      Eelotsusetaotluse esitanud kohus
   
   Lietuvos vyriausiasis administracinis teismas
   
      Põhikohtuasja pooled
   
   
      Apellant: Valstybinė mokesčių inspekcija prie Lietuvos Respublikos finansų ministerijos
   
      Teised menetlusosalised: Nidera B.V., Vilniaus apskrities valstybinė mokesčių inspekcija
   
      Eelotsuse küsimus
   
   Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artiklit 183 koostoimes neutraalse maksustamise põhimõttega tuleb tõlgendada nii, et selle kohaselt ei tohi vähendada intressi, mida tuleb siseriiklike õigusnormide kohaselt harilikult maksta enammakstud käibemaksu õigel ajal tagasi maksmata (tasaarvestamata) jätmise eest, kui niisugusel vähendamisel võetakse arvesse muid asjaolusid peale nende, mis tulenevad asjaomase maksukohustuslase enda tegevusest, nagu intressi ja õigel ajal tagasi maksmata jäetud enammakse summa vaheline suhe, enammakse tagasimakse viibimise aeg ja põhjused, samuti maksukohustuslasele tegelikult tekkinud kahju?
   
      (1)  ELT 2006, L 347, lk 1.